ஆனால், இன்றைய பிரதமர் இதனைத் தன் தனி கவனத்தில் கொண்டு, டிஜிட்டல் இந்தியா என்னும் இலட்சியத்திற்கு முன்னுரிமை கொடுத்துள்ளார். அதன்படி, இந்தியாவில் உள்ள 6.41 லட்சம் கிராமங்களில், முதல் கட்டமாக, 2.5 லட்சம் கிராமங்களுக்கு, விரைவில் இணைய வசதி தர இலக்கு நிர்ணயிக்கப்பட்டுள்ளது. 2019க்குள், முடிந்த அளவிற்கு பள்ளிகளில் வை பி என்னும் வயர் இணைப்பில்லா இணைய தொடர்பினை அமைத்துக் கொடுக்கவும் முடிவு செய்யப்பட்டு பணிகள் தொடங்கப்பட்டுள்ளன. இப்போது இயக்கப்பட்டுக் கொண்டிருக்கும், மற்றும் புதிதாகத் தொடங்கப்பட இருக்கும் திட்டங்களுக்கான செலவு மதிப்பீடு ரூ.1.13 லட்சம் கோடி எனக் குறியீடு செய்யப்பட்டுள்ளது.